TACLOBAN CITY - Waray pagbabag-o ha kamutangan hiton mga Overseas FIlipino Workers o OFW ha nasud Thailand bisan pa ha luyo nga nagpapailarum ini ha martial law.
Ha pakigpagsumpayan han Bombo Radyo Tacloban kan Kurt Junjie Agero, usa nga Pilipino nga nagtratrabaho ha Thailand, nga labot la han pagsunod han Curfew time in waray pa naman pagbabag-o han mga kamutangan han mga Pinoy ha mao nga nasud.
Sumala pa kan Kurt nga nahihimu pa nira an tanan nga gusto nira nga himuon sugad nala han paglibot libot ha mga mga malls basta la diri la an mga ini maapi hin bisan anu nga gios protesta.
Dugang pa hini nga para ha iya in organisado an guinpatuman nga Martial law han Thailand.
Nagtutuo naman hi Kurt nga pinaagi han guinpatuman nga Martial in magkakamay-ada na hin kahimyang ha butnga han kasaramuk han Yellow ngan Red parties.
Mababaruan nga may-ada sobra mil nga mga OFW an nagtratrabaho ha Thailand nga kun diin maabot ha 100 an mga ini in tikang ha Rehiyon Otso.
Guinmalatumat pa han mao nga OFW nga yana nga lunes in balik na ha trabaho an tanan nga mga emplyedo ha Thailand mahuman nga ma-kansela an tanan nga trabaho han mao nga nasud.
war_Latn war_Latn war_Latn war_Latn war_Latn war_Latn war_Latn